**NOTĂ INFORMATIVĂ**

**la proiectul Hotărârii Guvernului pentru modificarea Hotărârii Guvernului nr. 216/2022 cu privire la comisiile interguvernamentale de colaborare economică, comercială, științifică și tehnică**

1. **Denumirea autorului și, după caz, a participanților la elaborarea proiectului**

Proiectul Hotărârii Guvernului pentru modificarea Hotărârii Guvernului nr. 216/2022 cu privire la comisiile interguvernamentale de colaborare economică, comercială, științifică și tehnică, este elaborat de către Ministerul Dezvoltării Economice și Digitalizării.

1. **Condițiile ce au impus elaborarea proiectului actului normativ și finalitățile urmărite**

Comisiile mixte reprezintă un instrument important în dezvoltarea relațiilor comercial-economice cu țările de interes pentru Republica Moldova. Comisiile în cauză monitorizează procesul de implementare a acordurilor bilaterale, înțelegerilor convenite și prevederilor stipulate în protocoalele semnate de către părți în cadrul ședințelor. Activitatea Comisiilor interguvernamentale contribuie la consolidarea relațiilor economice reciproce, majorarea volumului schimburilor comerciale, precum și atragerea investițiilor.

Reieșind din spectrul de subiecte pe agenda relațiilor comercial-economice moldo-azere, marcăm necesitatea modificării Anexei nr. 9 ”Președintele, vicepreședintele și secretarul Părții moldovenești a Comisiei interguvernamentale moldo-azere de colaborare comercial-economică” la Hotărârea Guvernului nr. 216 din 30 martie 2022.

În legătură cu modificările care au avut loc în garnitura guvernamentală se propune în tot textul HG 216/2022 cuvintele ”Ministerul Economiei” de substituit cu cuvintele ”Ministerul Dezvoltării Economice și Digitalizării”, cuvintele ”ministrul economiei” de substituit cu cuvintele ”viceprim-ministru, ministru al dezvoltării economice și digitalizării” cuvintele ”ministru al agriculturii și industriei alimentare” de substituit cu cuvintele ”viceprim-ministru, ministru al agriculturii și industriei alimentare” și cuvintele ”viceprim-ministru, ministru al infrastructurii și dezvoltării regionale” se substituie cu cuvintele ”ministru al infrastructurii și dezvoltării regionale”.

1. **Principalele prevederi ale proiectului și evidențierea elementelor noi**

Prezentul proiect de Hotărâre a Guvernului vizează modificarea Anexei nr. 9 la Hotărârea Guvernului nr. 2016/2022 „Cu privire la comisiile interguvernamentale de colaborare economică, comercială, științifică și tehnică”, și anume se propune de a substitui președintele Părții moldovenești a Comisiei interguvernamentale moldo-azere pentru colaborare comercial-economică. Astfel, luând în considerare varietatea de subiecte abordate, în special cele din domeniul infrastructurii, se propune numirea dlui Andrei Spînu, Ministru al Infrastructurii şi Dezvoltării Regionale, în calitate de Președinte al Părții moldoveneşti a Comisiei interguvernamentale moldo-azere pentru colaborare comercial-economică.

1. **Fundamentarea economico-financiară**

Implementarea proiectului Hotărârii Guvernului nu necesită cheltuieli financiare adiționale. Totodată, subliniem asupra faptului că, ministerul care deține președinția în comisia interguvernamentală va prevedea în bugetul instituției mijloace financiare necesare, facilitând astfel procesul de organizare a ședințelor acestora.

1. **Modul de încorporare a actului în cadrul normativ în vigoare**

Proiectul Hotărârii Guvernului intră în vigoare la momentul publicării în Monitorul Oficial.

1. **Avizarea și consultarea publică a proiectului**

Proiectul Hotărârii Guvernului urmează a fi supus avizării și consultării publice conform art. 32 din Legea 100/2017 cu privire la actele normative.

1. **Constatările expertizei anticorupție**

Proiectul Hotărârii Guvernului nu necesită a fi supus expertizei anticorupție.

1. **Constatările expertizei juridice**

Proiectul Hotărârii Guvernului urmează a fi supus expertizei juridice conform art. 37 din Legea 100/2017 cu privire la actele normative fiind efectuată de către Ministerul Justiției.

1. **Constatările altor expertize**

Proiectul Hotărârii Guvernului nu cade sub incidența altor expertize necesare a fi efectuate în condițiile Legii 100/2017.

**Secretar de Stat Vadim GUMENE**